02014L0021 — SL — 16.02.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA DIREKTIVA KOMISIJE 2014/21/EU z dne 6. februarja 2014 o določitvi minimalnih pogojev in stopenj Unije za predosnovni semenski krompir (Besedilo velja za EGP) (UL L 038 7.2.2014, str. 39)

spremenjena z:









▼B

IZVEDBENA DIREKTIVA KOMISIJE 2014/21/EU

z dne 6. februarja 2014

o določitvi minimalnih pogojev in stopenj Unije za predosnovni semenski krompir

(Besedilo velja za EGP)







Člen 1

Opredelitve

V tej direktivi se uporabljajo naslednje opredelitve pojmov:

1. „matična rastlina“ pomeni določeno rastlino, iz katere se jemlje material za razmnoževanje;

2. „mikrorazmnoževanje“ pomeni prakso hitrega razmnoževanja rastlinskega materiala za proizvodnjo velikega števila rastlin z in vitro kultiviranjem diferenciranih vegetativnih brstov ali rastnih vršičkov, vzetih iz rastline.

▼M1

Člen 2

Minimalni pogoji za predosnovni semenski krompir

1. Države članice zagotovijo, da predosnovni semenski krompir izpolnjuje naslednje minimalne pogoje:

(a) izhaja iz matičnih rastlin, ki so proste naslednjih škodljivih organizmov: Pectobacterium spp., Dickeya spp., Candidatus Liberibacter solanacearum, Candidatus Phytoplasma solani, Potato spindle tuber viroid, Potato leaf roll virus, Potato virus A, Potato virus M, Potato virus S, Potato virus X in Potato virus Y;

(b) število rastlin, ki niso sortno pristne, in število rastlin druge sorte skupaj ne smeta presegati 0,01 %;

(c) število generacij na polju je omejeno na štiri;

(d) nadzorovani nekarantenski škodljivi organizmi ali simptomi, ki jih ti organizmi povzročajo, na predosnovnem semenskem krompirju ne presegajo pragov, določenih v naslednji preglednici:



Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Prag za navzočnost nadzorovanih nekarantenskih škodljivih organizmov na rastlinah za predosnovni semenski krompir Črna noga (Dickeya Samson et al. spp. [1DICKG]; Pectobacterium Waldee emend. Hauben et al. spp. [1PECBG]) 0 % Candidatus Liberibacter solanacearum Liefting et al. [LIBEPS] 0 % Candidatus Phytoplasma solani Quaglino et al. [PHYPSO] 0 % Simptomi mozaika, ki jih povzročajo virusi, in simptomi, ki jih povzroča Potato leaf roll virus [PLRV00] 0,1 % Potato spindle tuber viroid [PSTVD0] 0 %



Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Prag za navzočnost nadzorovanih nekarantenskih škodljivih organizmov v neposrednem potomstvu predosnovnega semenskega krompirja Simptomi virusne okužbe 0,5 %

2. Države članice zagotovijo, da se predosnovni semenski krompir lahko trži kot „stopnja Unije PBTC“ in „stopnja Unije PB“ v skladu s pogoji iz Priloge.

3. Skladnost z zahtevami iz točk (b) in (d) odstavka 1 se ugotavlja s poljskimi pregledi. V primeru dvoma se navedeni pregledi dopolnijo z uradnimi preskusi na listih.

Kadar se uporabljajo metode mikrorazmnoževanja, se skladnost s točko (a) odstavka 1 ugotavlja z uradnim preskušanjem matične rastline ali njenim preskušanjem pod uradnim nadzorom.

Kadar se uporabljajo metode klonske selekcije, se skladnost s točko (a) odstavka 1 ugotavlja z uradnim preskušanjem klonskih zalog ali njihovim preskušanjem pod uradnim nadzorom.

Člen 3

Minimalni pogoji za partije predosnovnega semenskega krompirja

Države članice zagotovijo, da partije predosnovnega semenskega krompirja izpolnjujejo naslednje minimalne pogoje:

(a) prisotnost zemlje in tujih primesi ne presega 1,0 mas. %;

(b) število krompirjev, ki jih je prizadela gniloba, razen obročkaste gnilobe ali rjave gnilobe, količinsko ne presega 0,2 mas. %;

(c) število krompirjev z zunanjimi poškodbami, vključno z deformiranimi ali poškodovanimi gomolji, ne presega 3,0 mas. %;

(d) število krompirjev z navadno krastavostjo, ki prizadene več kot tretjino njihove površine, ne presega 5,0 mas. %;

(e) gomolji, uveli zaradi pretirane izsušitve ali izsušitve, ki jo povzroča srebrna gniloba, ne presega 0,5 mas. %;

(f) partije predosnovnega semenskega krompirja izpolnjujejo naslednje zahteve glede navzočnosti nadzorovanih nekarantenskih škodljivih organizmov ali bolezni, ki jih ti organizmi povzročajo, kot je določeno v preglednici:



Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Prag za navzočnost nadzorovanih nekarantenskih škodljivih organizmov v partijah predosnovnega semenskega krompirja Candidatus Liberibacter solanacearum Liefting et al. [LIBEPS] 0 % Ditylenchus destructor Thorne [DITYDE] 0 % Bela noga, ki prizadene več kot 10 % površine gomolja in ki jo povzroča Thanatephorus cucumeris (A.B. Frank) Donk [RHIZSO] 1,0 % Prašnata krastavost, ki prizadene več kot 10 % površine gomolja in ki jo povzroča Spongospora subterranea (Wallr.) Lagerh. [SPONSU] 1,0 %

(g) skupno število krompirjev iz točk (b) do (f) ne presega 6,0 mas. %.

▼B

Člen 4

Prenos

1. Države članice najpozneje do 31. decembra 2015 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov.

Navedene predpise uporabljajo od 1. januarja 2016.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.

Člen 5

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 6

Naslovniki

Ta direktiva je naslovljena na države članice.

▼M1









PRILOGA

Pogoji za dajanje na trg predosnovnega semenskega krompirja stopenj Unije PBTC in PB

(1) Pogoji za predosnovni semenski krompir stopnje Unije PBTC so: (a) pogoji za semenski krompir: (i) nasadi ne vključujejo rastlin, ki niso sortno pristne, ali rastlin druge sorte; (ii) rastline, vključno z gomolji, so proizvedene z mikrorazmnoževanjem; (iii) rastline, vključno z gomolji, so proizvedene v zaščitenih prostorih in v rastnem substratu, ki je prost škodljivih organizmov; (iv) gomolji se razmnožujejo samo do prve generacije; (v) rastline izpolnjujejo naslednje pragove glede navzočnosti nadzorovanih nekarantenskih škodljivih organizmov ali simptomov, ki jih ti organizmi povzročajo, kot je določeno v naslednji preglednici:



Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Prag za navzočnost nadzorovanih nekarantenskih škodljivih organizmov na rastočih rastlinah za predosnovni semenski krompir stopnje Unije PBTC Črna noga (Dickeya Samson et al. spp. [1DICKG]; Pectobacterium Waldee emend. Hauben et al. spp. [1PECBG]) 0 % Candidatus Liberibacter solanacearum Liefting et al. [LIBEPS] 0 % Candidatus Phytoplasma solani Quaglino et al. [PHYPSO] 0 % Simptomi mozaika, ki jih povzročajo virusi in simptomi, ki jih povzroča Potato leaf roll virus [PLRV00] 0 % Potato spindle tuber viroid [PSTVD0] 0 %



Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Prag za navzočnost nadzorovanih nekarantenskih škodljivih organizmov v neposrednem potomstvu predosnovnega semenskega krompirja stopnje Unije PBTC Simptomi virusne okužbe 0 % (b) pogoji za partije: (i) ne vsebujejo semenskega krompirja, ki ga je prizadela gniloba; (ii) ne vsebujejo semenskega krompirja, ki ga je prizadela navadna krastavost; (iii) ne vsebujejo semenskega krompirja, ki je pretirano uvel zaradi izsušitve; (iv) ne vsebujejo semenskega krompirja z zunanjimi poškodbami, vključno z deformiranimi ali poškodovanimi gomolji; (v) partije predosnovnega semenskega krompirja izpolnjujejo naslednje pragove glede navzočnosti nadzorovanih nekarantenskih škodljivih organizmov ali simptomov, ki jih ti povzročajo, kot je določeno v naslednji preglednici:



Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Prag za navzočnost nadzorovanih nekarantenskih škodljivih organizmov v partijah predosnovnega semenskega krompirja stopnja Unije PBTC v masnih odstotkih Candidatus Liberibacter solanacearum Liefting et al. [LIBEPS] 0 % Ditylenchus destructor Thorne [DITYDE] 0 % Bela noga, ki jo povzroča Thanatephorus cucumeris (A.B. Frank) Donk [RHIZSO] 0 % Prašnata krastavost, ki jo povzroča Spongospora subterranea (Wallr.) Lagerh. [SPONSU] 0 %